**O B E C S L A V E C**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Všeobecne záväzné nariadenie**

**č. 05/2020**

**o udržiavaní čistoty v obci**

*Návrh VZN: - vyvesený na úradnej tabuli obce dňa : 04.08.2020*

*- zverejnený na webovom sídle obce dňa : 04.08.2020 .*

*Doručené pripomienky (počet) : 1*

*Vyhodnotenie pripomienok k návrhu VZN uskutočnené dňa: 23.9.2020*

*Vyhodnotenie pripomienok k návrhu VZN doručené poslancom dňa : - .*

*Na tomto VZN sa uznieslo Obecné zastupiteľstvo v Slavci, dňa: 23.9.2020 uznesením č. 88/2020.*

*VZN vyvesené na úradnej tabuli obce dňa : 24.9.2020*

*VZN zvesené z úradnej tabule obce dňa : 09.10.2020.*

*VZN zverejnené na elektronickej úradnej tabuli obce: od 24.9.2020*

*VZN zverejnené na webovom sídle obce dňa : 24.9.2020*

***VZN nadobúda účinnosť dňom 09.10.2020***

úradná pečiatka

s erbom obce

Gejza Ambrúš

starosta obce

Obec Slavec v rámci výkonu samosprávy podľa [článku 68 Ústavy Slovenskej republiky](https://www.vssr.sk/main/goto.ashx?t=27&p=2108705&f=3) a podľa [§ 4 ods. 3 písm. g)](https://www.vssr.sk/main/goto.ashx?t=27&p=1898216&f=3) a [§ 6 ods. 1 zákona č. 369/1990 Zb.](https://www.vssr.sk/main/goto.ashx?t=27&p=1898280&f=3) o obecnom zriadení vydáva toto

**Všeobecne záväzné nariadenie obce Slavec č. 5/2020 o udržiavaní čistoty v obci**

**Článok 1Rozsah pôsobnosti**

Toto všeobecne záväzné nariadenie sa vzťahuje na reguláciu činností a stanovenie povinností na verejných priestranstvách. Verejné priestranstvo definuje osobitný predpis.

**Článok 2**

**Udržiavanie čistoty**

(1) Každý je povinný počínať si tak, aby svojím konaním nespôsobil znečistenie alebo poškodenie verejného priestranstva. Verejné priestranstvá je možné užívať len v súlade s ich účelom a príslušnými právnymi predpismi.

(2) Zakazuje sa na verejnom priestranstve:

1. ukladať a skladovať materiál všetkého druhu vrátane odpadu bez povolenia obce,
2. ukladať odpad vedľa nádob na ich zber,
3. odhadzovanie odpadkov a žuvačiek,
4. kŕmenie voľne sa pohybujúcich zvierat,
5. znečisťovanie pľuvaním, zvratkami, močením, fekáliami,
6. realizovať grafity mimo obcou schválených miest,
7. vyklepávať a prášiť odevy, koberce a iné textílie mimo na to určených miest; uvedené platí a aj o týchto činnostiach z okien alebo balkónov, ak smerujú na verejné priestranstvo,
8. grilovať mimo na to určených miest,
9. umývať motorové vozidlá,
10. vypúšťať alebo vylievať odpadovú vodu, čistiace prípravky, rozpúšťadlá, farby, oleje a iné podobné látky,
11. spaľovať odpad,
12. vyberať predmety z nádob na komunálny odpad a triedený zber.

(3) Čistenie verejných priestranstiev zabezpečujú príslušní dodávatelia obce.

(4) Zimná údržba je zabezpečovaná podľa príslušného operačného plánu. Po jej skončení sa pristúpi k očisteniu od posypového materiálu.

**Článok 3**

**Záverečné ustanovenia**

(1) Na tomto všeobecnom záväznom nariadení sa Obecné zastupiteľstvo uznieslo dňa: 23.9.2020 uznesením č. 88/2020.

(2) Toto všeobecne záväzné nariadenie nadobúda účinnosť dňa: 09.10.2020.

(3) Ruší sa tým VZN obce Slavec č. 5/2006 o udržiavaní všeobecnej čistoty a poriadku v obci a jej miestnej časti, o správe a údržbe verejnej zelene o ktorom sa OZ uznieslo dňa 24.4.2006 uznesením č. 17/

Gejza Ambrúš

Starosta obce